Stephen Warnock

Stephen Warnock (født 12. desember 1981) er en engelsk tidligere fotballspiller.

Klubbkarriere

Liverpool  
Warnock ble født i Ormskirk i Lancashire, der han i barndommen spilte for Rufford Colts og St Bedes RC High School. Etter en tid i Liverpools ungdomsakademi og på Englands ungdomslandslag, gikk han på lån hos Bradford City og Coventry City. Han gjorde sin førstelags debut for Liverpool mot Grazer AK i 2004, under kvalifiseringen til Mesterligaen.

Warnock imponerte en rekke anledninger i løpet av debutsesongen 2004/05. Hans gode form resulterte i at mer erfarne og anerkjente Harry Kewell ble satt på benken ved flere anledninger. I sin andre sesong (2005–06) spilte han først og fremst venstre-back, i konkurranse med John Arne Riise. Warnock scoret sitt første mål for klubben mot Fulham i en 5-1 seier 15. mars 2006.

Blackburn  
Det ble lenge spekulert rundt om i media at Warnock skulle inngå i en bytteavtale, der Blackburns kaptein Lucas Neill skulle gå motsatt vei. Neill skrev til slutt under for West Ham, mens Warnock gikk til Blackburn for 1,5 millioner pund. Han debuterte i FA-cupens fjerde runde, og imponerte i 4-0 seieren over Luton Town.

Den 31. januar 2007 spilte han sin første Premier League-kamp for Rovers mot Chelsea. Et par dager senere ble han utvist i en kamp mot Sheffield United, etter at han pådro seg to gule kort. Hans første mål kom den 25. februar 2007 i en ligakamp mot Portsmouth der Rovers vant 3-0.

Aston Villa  
Den 26. august 2009 ble det bekreftet at Aston Villa var i samtaler med Blackburn om en mulig overgang til Villa Park. Det ble til slutt bekreftet at Warnock hadde signert en fireårs kontrakt med Villa og ble tildelt draktnummer 25. Da Wilfred Bouma forlot Villa i 2010, overtok Warnock draktnummer 3.

Referanser

Eksterne lenker 
 
 Liverpool.no om Warnock

Engelske fotballspillere
Spillere i Fotball-VM 2010
Fotballspillere for Coventry City FC
Fotballspillere for Liverpool FC
Fotballspillere for Bradford City AFC
Fotballspillere for Blackburn Rovers FC
Fotballspillere for Aston Villa FC
Fotballspillere for Bolton Wanderers FC
Fotballspillere for Leeds United FC
Personer fra distriktet West Lancashire
Fødsler i 1981